1. นโยบายและภาพรวมการประกอบธุรกิจ

บริษัท ไทยมิตซูวา จำกัด(มหาชน) ได้เริ่มก่อตั้งขึ้นเมื่อวันที่ 4 พฤศจิกายน 2530
โดยบริษัทแม่ที่ประเทศญี่ปุ่น “บริษัท มิตซูวาอิเล็คทริคอินดัสตรี จำกัด” ปัจจุบันมีสัดส่วนการถือหุ้น
59.25%
มีความเชี่ยวชาญในด้านการผลิตและประกอบชิ้นส่วนพลาสติกและชิ้นส่วนแมกนีเซียมสำหรับกล้องถายรูป
โดยมีวัตถุประสงค์และเป้าหมายที่จะประกอบธุรกิจ
รับจ้างผลิตและพ่นสีและประกอบชิ้นส่วนพลาสติกวิศวกรรม(Engineering Plastic
Parts)และผลิตและประกอบชิ้นส่วนงานแมกนีเซียมสำหรับกล้องถ่ายรูป
ภายใต้นโยบายคุณภาพการผลิตสินค้าเพื่อความพึงพอใจสูงสุดของลูกค้า
ส่งมอบตรงต่อเวลาโดยยกระดับคุณภาพด้วยการปรับปรุงอย่างต่อเนื่อง
และจำหน่ายให้แก่ผู้ผลิตสินค้าต้นแบบ หรือ Original Equipment Manufacturer (OEM)
ปัจจุบันนี้ ประเทศไทยเป็นฐานการผลิตที่สำคัญของบริษัทแม่

บริษัทมีทุนจดทะเบียน 199.5 ล้านบาท จดทะเบียนในตลาดหลักทรัพย์ เอ็มเอไอ (mai) ชื่อย่อว่า
“ TMW” สำนัก

งานใหญ่ ตั้งอยู่ที่ 31 หมู่ 2 ถนนลาดหลุมแก้ว ตำบลบ้านฉาง อำเภอเมือง จังหวัดปทุมธานี 12000
และที่ตั้งโรงงานโคราชอยู่ที่ 159 หมู่ 6 ตำบลท่าอ่าง อำเภอโชคชัย จังหวัดนครราชสีมา 30190

กลุ่มบริษัทมิตซูวาในญี่ปุ่นและไทยประกอบธุรกิจ
โดยมีวัตถุประสงค์และความมุ่งมั่นในแนวทางเดียวกันเพื่อผลิตสินค้าและพัฒนางานสินค้าให้อยู่ระดับคุณภาพและเทคนิคที่ทันสมัยตามความต้องการของลูกค้าที่อยู่ในกลุ่มอุตสาหกรรมผลิตรถยนต์และอุปกรณ์เครื่องใช้สำนักงาน
เครื่องใช้ไฟฟ้าต่างๆและกล้องถ่ายรูป
ตามนโยบายคุณภาพทุกกระบวนการตั้งแต่การนำวัตถุดิบคุณภาพใช้ในการผลิต
ผ่านกระบวนการผลิตที่ดูแลควบคุมการผลิตโดยผู้เชี่ยวชาญไทยและญี่ปุ่น
เพื่อให้สินค้าที่ผลิตออกมาตรงตามคุณภาพและมาตรฐานที่กำหนดโดยลูกค้า
ซึ่งพนักงานทุกระดับได้ยึดมั่นไว้ในการปฏิบัติงานอย่างสม่ำเสมอ

ชิ้นส่วนพลาสติกผลิตที่โรงงานในปทุมธานี มีทั้งสิ้น 8 โรง และที่โรงงานโคราช 1 โรง
ชิ้นส่วนแมกนีเซียมสำหรับกล้องถ่ายรูปผลิตที่โรงงานโคราช 1 โรง
โรงงานทั้งสองประกอบธุรกิจรับจ้างผลิต พ่นสีและประกอบชิ้นส่วน ลูกค้าเป็น

แบรนด์สินค้าญี่ปุ่นที่มีชื่อเสียง เช่น แคนนอน โซนี่ นิคอน และฟูจิ เป็นต้น

โครงสร้างการถือหุ้นของกลุ่มบริษัท

11.63%

52.04%

59.25%

สาขาโคราช มีโรงงาน 2 โรง ได้แก่

  1. โรงงานผลิตชิ้นส่วนพลาสติก

  2. โรงงานผลิตชิ้นส่วนแมกนีเซียมสำหรับกล้องถ่ายรูป

ความสัมพันธ์กับบริษัทแม่

บริษัท มิตซูวา อิเล็กทริค อินดัสตรี จำกัด เป็นบริษัทแม่ที่ญี่ปุ่น ถือหุ้นบริษัทในสัดส่วน 59.25%
บริษัทมีธุรกรรมทางการค้าเกี่ยวข้องกันกับบริษัทแม่ กล่าวคือ ในระหว่างปี 2559
บริษัทขายสินค้า166.1 ล้านบาท คิดเป็น 6.8% ของรายได้จากการขายของบริษัท บริษัทซื้อวัตถุดิบ
122.9 ล้านบาท คิดเป็น 11.4% ของวัตถุดิบและวัสดุสิ้นเปลืองใช้ไปของบริษัท
และบริษัทจ่ายค่าบริการทางเทคนิค 51.3 ล้านบาท เ คิดเป็น 2.1%
ของรายได้จากการขายของบริษัท

2. ลักษณะการประกอบธุรกิจ

บริษัทมีรายได้จากการประกอบธุรกิจหลัก 3 กลุ่ม ดังนี้

1.  ชิ้นส่วนพลาสติก

2.  ชิ้นส่วนแมกนีเซียมสำหรับกล้องถ่ายรูป

3.  แม่พิมพ์

  โครงสร้างรายได้

รายได้จำแนกตามส่วนงานผลิตและจำหน่าย (หน่วย : ล้านบาท)

  ----------------------------- -------------- --------- -------------- --------
  รายได้จากการขาย                ปี 2559         สัดส่วน     ปี 2558         สัดส่วน

  ชิ้นส่วนพลาสติก                   1,508.98       61%       1,503.39       69%

  ชิ้นส่วนแมกนีเซียมสำหรับกล้องถ่ายรูป   705.59         29%       473.86         22%

  แม่พิมพ์                         240.23         10%       193.77         9%

  รวมทั้งสิ้น                       2,454.80       100%      2,171.02       100%
  ----------------------------- -------------- --------- -------------- --------

รายได้จากการขายชิ้นส่วนพลาสติก (ปทุมธานี และ โคราช) แยกตามอุตสาหกรรม (หน่วย :
ล้านบาท)

  ----------------------- --------------- -------- ---------- -------- --------
  ประเภทอุตสาหกรรม         ปี 2559          สัดส่วน    ปี 2558     สัดส่วน    59/58

  รถยนต์และรถจักรยานยนต์     820.16          54%      787.27     52%      4%

  เครื่องใช้สำนักงาน          610.49          41%      613.13     41%      0%

  เครื่องใช้ไฟฟ้าภายในบ้าน     78.33           5%       103        7%       -24%

  รวม                     1,508.98        100%     1,503.40   100%      0.37%
  ----------------------- --------------- -------- ---------- -------- --------

2.1 ลักษณะผลิตภัณฑ์

2.1.1 ชิ้นส่วนพลาสติก แบ่งออกเป็น 3 ประเภท

1.  ชิ้นส่วนพลาสติกสำหรับเครื่องใช้ไฟฟ้า และอิเล็กทรอนิกส์ เช่น ปุ่มควบคุม (Button) ต่างๆ
    ของเครื่องเล่น วีดีโอ (VCR) ดีวีดี (DVD Player) และวิทยุติดรถยนต์ (Car Stereo )
    เป็นต้น

2.  ชิ้นส่วนพลาสติกสำหรับเครื่องใช้ในสำนักงาน (Office Automation)
    และเครื่องใช้ไฟฟ้าภายในบ้าน (Home Appliances) เช่น โครง (Body)
    ของเครื่องแฟกซ์ (Facsimile) เครื่องถ่ายเอกสาร (Copier) และ เครื่องพิมพ์งาน
    (Printer) แป้นพิมพ์คอมพิวเตอร์ และรีโมตคอนโทรลสำหรับเครื่องปรับอากาศ เป็นต้น

3.  ชิ้นส่วนพลาสติกสำหรับรถยนต์(Automobile) รถกระบะ (Pick Up) และจักรยานยนต์
    (Motorcycle) เช่น บังโคลน (Fender) รถจักรยานยนต์ส่วนหน้าและหลัง แผงกันชน
    (Bumper) กระจกข้าง (Door Mirror) และคันจับประตู (Door Handle) เป็นต้น

    2.  ชิ้นส่วนแมกนีเซียมสำหรับกล้องถ่ายรูป (Camera Body Frame)

    3.  รับจ้างผลิต/ซ่อม และปรับปรุงแม่พิมพ์ (Molding Service)

บริษัทกำหนดนโยบายคุณภาพ “เราผลิตสินค้าเพื่อความพึงพอใจสูงสุดของลูกค้า ส่งมอบตรงต่อเวลา
โดยการยกระดับคุณภาพด้วยการปรับปรุงอย่างต่อเนื่อง” ดังนั้น
คุณภาพของสินค้าและบริการที่บริษัทส่งมอบให้กับลูกค้าได้ผ่านกระบวนการผลิตและการดำเนินงานพร้อมพรั่งด้วย
เครื่องมืออุปกรณ์และเทคโนโลยีการผลิตภายใต้การควบคุมแลการกำกับดูแลอย่างใกล้ชิดในทุกขั้นตอนการผลิตของผู้เชี่ยวชาญที่มีประสบการณ์นานนับสิบปี
ดังนั้น คุณภาพผลิตภัณฑ์ที่ออกจากกระบวนการผลิตก่อนส่งมอบลูกค้า
จึงเป็นไปภายใต้มาตรฐานการผลิตเดียวกับบริษัทแม่ในญี่ปุ่น

นอกจากนั้นแล้ว
ในการประกอบธุรกิจรับจ้างผลิตชิ้นส่วนพลาสติกและชิ้นส่วนแมกนีเซียมสำหรับกล้องถ่ายรูป
บริษัทได้รับการส่งเสริมการลงทุนจากสำนักงานส่งเสริมการลงทุน(บีโอไอ)

2.2 การตลาดและการแข่งขัน

การตลาด

กรณีงานผลิตชิ้นส่วนพลาสติก บริษัทกำหนดเป้าหมายการตลาด ที่จะหาลูกค้าใหม่ทุกไตรมาส
แต่จากสภาวะเศรษฐกิจในประเทศยังไม่ดีขึ้น การเพิ่มฐานลูกค้าหนึ่งรายค่อนข้างยาก
ทางหนึ่งบริษัทจำเป็นต้องมุ่งเข้าหาฐานลูกค้าที่มีอยู่ เพื่อเพิ่มงานเข้าโรงงานพลาสติกที่ปทุมธานี เช่น
ชิ้นส่วนกลุ่มยานยนต์
ลูกค้าฮอนด้าซึ่งถือว่าเป็นลกค้ารายใหญ่ของบริษัทมาเป็นระยะเวลาที่ยาวนานนับสิบปี
มีสายสัมพันธ์ทางธุรกิจที่ดีกับบริษัท บริษัทมีช่องทางการตลาดโดยที่เข้าหางานโดยตรงกับลูกค้าฮอนด้า
และอีกช่องทางการตลาด คือ บริษัทติดต่อหางานจากผู้ค้าเทียร์แรกของฮอนด้า

ส่วนการหาลูกค้าใหม่ในต่างประเทศ มีสองราย บริษัทอยู่ในขั้นตอนของการเจรจากัน
รายแรกเป็นลูกค้าในกลุ่มยานยนต์ในประเทศอินเดียและลูกค้าอีกรายอยู่ในกลุ่มเครื่องใช้ไฟฟ้าในประเทศมาเลเซีย

กรณีงานผลิตชิ้นส่วนแมกนีเซียม ลูกค้าของบริษัทยังคงเป็นรายหลักแช่นเดียวกับปีที่ผ่านมา
บริษัทได้รับงานมาจากบริษัทแม่โดยตรงซึ่งเสมือนรับหน้าที่ดูแลด้านการตลาดหางานจากลูกค้าป้อนให้กับบริษัทไม่ว่าจะเป็นชิ้นส่วนรุ่นใหม่หรือชิ้นส่วนรุ่นเก่า
โดยที่โรงงานแมกนีเซียม
บริษัทมีเจ้าหน้าที่ขายที่เป็นคนไทยรับผิดชอบหน้าที่ประสานงานขายและจัดส่งสินค้าไปยังลูกค้าทั้งในและต่างประเทศรวมถึงติดต่อสื่อสารรายละเอียดข้อมูลขายต่างๆกับเจ้าหน้าที่ของบริษัทแม่
ข้อตกลงซื้อขายและเงื่อนไขทางธุรกิจระหว่างบริษัทแม่และลูกค้าที่ญี่ปุ่นจะเกิดขึ้นและสำเร็จที่ญี่ปุ่น
ซึ่งลูกค้าที่ญี่ปุ่นต่างก็มีคู่ค้าอยู่ในไทยซึ่งเป็นจุดหมายปลายทางที่กำหนดให้บริษัทจัดส่งสินค้าไปถึง

ที่กล่าวมาอธิบายให้เห็นถึงช่องทางตลาดเพื่อให้ได้งานเข้าบริษัท
เพื่อเตรียมเข้าสู่ขั้นตอนการผลิตซึ่งบริษัทมุ่งเน้นคุณภาพในด้านการผลิตชิ้นส่วนเป็นอย่างยิ่งและสม่ำเสมอ
โดยยึดมั่นสิ่งต่อไปนี้ในการให้บริการลูกค้าทุกครั้ง

-
ชิ้นส่วนที่ผลิตออกมาต้องผ่านการประเมินวิเคราะห์โดยช่างเทคนิคและวิศวกรที่มีประสบการณ์ยาวนาน
และมี ความทักษะความชำนาญในงานผลิตชิ้นส่วนเป็นพิเศษ

- ดูแลและใส่ใจอย่างเต็มที่ในด้านบริการต่างๆ โดยยึดหลักความสัมพันธ์ที่แน่นแฟ้นในระยะยาว

-
มุ่งมั่นในการพัฒนาการผลิตและเทคโนโลยีการผลิตอย่างต่อเนื่องด้วยความร่วมมือร่วมใจกับบุคลากร
และ ด้วยเทคนิคการผลิตทันสมัยที่ใช้กันในญี่ปุ่นจากบริษัทแม่

กลุ่มลูกค้าเป้าหมาย

ผู้ประกอบการที่เป็นผู้ผลิตสินค้าต้นแบบ (Original Equipment Manufacturer)
ที่มีชื่อเสียงเป็นที่รู้จักกันดีในภูมิภาคอื่นในโลก แบรนด์ญี่ปุ่นที่รู้จักแพร่หลายไปทั่วโลก
ลูกค้าในกลุ่มชิ้นส่วนพลาสติก เช่น ฮอนด้า แคนนอน ซูซูกิ และ ไพโอเนียร์ เป็นต้น
และลูกค้าในกลุ่มชิ้นส่วนแมกนีเซียมสำหรับกล้องถ่ายรูป เช่น โซนี่ นิคอน ฟูจิ และโอลิมปัส เป็นต้น
ฐานลูกค้าของบริษัทจะไมกระจุกตัวอยู่ที่ลูกค้ารายหนึ่งรายใด
เป็นการบริหารความเสี่ยงจากการพึ่งพิงลูกค้ารายหนึ่งรายใดมากเกินไป

การจัดจำหน่ายและช่องทางการจัดจำหน่าย

บริษัทจัดจำหน่ายทั้งในประเทศและต่างประเทศให้กับลูกค้าที่เป็นบริษัทญี่ปุ่นที่มาลงทุนฐานผลิตในไทยและผลิตสินค้าในกลุ่มอุตสาหกรรมยานยนต์
เครื่องใช้ไฟฟ้า เครื่องใช้สำนักงาน
และกล้องถ่ายรูปและสินค้าดังกล่าวติดแบรนด์ญี่ปุ่นที่มีชื่อเสียงและรู้จักกันอย่างแพร่หลายในท้องตลาด

ภาวะตลาดและการแข่งขัน

สรุปภาวะและแนวโน้มรถยนต์

อุตสาหกรรมรถยนต์ใน 10 เดือนแรกของปี 2559
ปริมาณการผลิตขยายตัวเมื่อเทียบกับช่วงเดียวกันของปีก่อน
อย่างไรก็ตามตลาดในประเทศและตลาดส่งออกชะลอตัว
เนื่องจากสภาพเศรษฐกิจภายในประเทศซึ่งสอดคล้องกับที่สำนักงานเศรษฐกิจการคลังประมาณการเศรษฐกิจภาพรวมไว้ว่าจะขยายตัวร้อยละ
3.3 ส่วนตลาดส่งออกเป็นการลดลงในประเทศแถบตะวันออกกลาง ยุโรปอเมริกากลาง
และอเมริกาใต้ โดยเฉพาะการส่งออกรถกระบะ 1 ตัน ซึ่งเป็นการลดลงในประเทศแถบเอเชีย
ตะวันออกกลาง และแอฟริกา

สำหรับประมาณการของอุตสาหกรรมรถยนต์ในปี 2560จากข้อมูลของกลุ่มอุตสาหกรรมยานยนต์
สภาอุตสาหกรรมแห่งประเทศไทย คาดว่าการผลิตรถยนต์ประมาณ 2,000,000 คัน เพิ่มขึ้น ร้อยละ
2.56 โดยแบ่งเป็นการผลิตเพื่อจำหน่ายในประเทศประมาณ 800,000 คัน เพิ่มขึ้นร้อยละ 6.67
และเป็นการผลิตเพื่อการส่งออกประมาณ 1,200,000 คัน
ซึ่งสอดคล้องกับที่สำนักงานคณะกรรมการพัฒนาการเศรษฐกิจและสังคมแห่งชาติ (สศช.)
คาดการณ์อัตราการขยายตัวทางเศรษฐกิจ (GDP) ปี 2560 ว่าจะขยายตัวร้อยละ
3-4สำหรับตลาดส่งออกมีแนวโน้มดีขึ้นตามการฟื้นตัวของเศรษฐกิจโลก
โดยแบ่งเป็นการผลิตเพื่อจำหน่ายในประเทศ ประมาณร้อยละ 40-45
และการผลิตเพื่อการส่งออกประมาณร้อยละ 55-60

สรุปภาวะและแนวโน้มรถจักรยานยนต์

อุตสาหกรรมรถจักรยานยนต์ในช่วง 10 เดือนแรกของปี
2559การผลิตรถจักรยานยนต์ชะลอตัวเล็กน้อยเมื่อเทียบกับช่วงเดียวกันของปีก่อนสำหรับตลาดส่งออกชะลอตัวตามภาวะเศรษฐกิจโลก
อย่างไรก็ตาม ความต้องการของตลาดในประเทศเพิ่มขึ้น

สำหรับประมาณการอุตสาหกรรมรถจักรยานยนต์ของปี 2560 คาดว่า การผลิต จะขยายตัว
ประมาณร้อยละ 10 หรือคิดเป็นปริมาณการผลิตรถจักรยานยนต์ประมาณ 2,000,000 คัน
เนื่องจากเศรษฐกิจในประเทศและเศรษฐกิจโลกมีแนวโน้มปรับตัวดีขึ้นทั้งนี้ จากปริมาณการผลิต
ที่คาดการณ์ไว้ข้างต้นจะเป็นการผลิตเพื่อจำหน่ายในประเทศ ประมาณร้อยละ 85-90
และการผลิตเพื่อการส่งออกร้อยละ 10-15

สรุปภาวะและแนวโน้มเครื่องใช้ไฟฟ้าและอิเล็กทรอนิกส์

อุตสาหกรรมไฟฟ้าและอิเล็กทรอนิกส์ในปี 2559 คาดว่าการผลิตจะปรับตัวเพิ่มขึ้นร้อยละ 6.46
เมื่อเทียบกับปีก่อน โดยมาจากกลุ่มอุตสาหกรรมอิเล็กทรอนิกส์ปรับตัวเพิ่มขึ้นร้อยละ 1.55
เมื่อเทียบกับปีก่อน โดยสินค้าในกลุ่มอิเล็กทรอนิกส์ปรับตัวเพิ่มขึ้น ได้แก่ Monolithic IC และ
Other IC ปรับตัวเพิ่มขึ้นร้อยละ 4.58 และ 5.35 เมื่อเทียบกับปีก่อน ตามลำดับ เนื่องจาก IC
เป็นชิ้นส่วนสำคัญในการพัฒนาสินค้าที่มีการใช้เทคโนโลยีที่สูง รวมถึงนำไปใช้เป็นชิ้นส่วนใน Smart
phone และ Tablet ซึ่งมีความต้องการเพิ่มขึ้นมาก

สำหรับการผลิต HDD มีการพัฒนาให้มีความจุมากขึ้นสำหรับนำไปใช้ใน Cloud Storage
ศูนย์ข้อมูลขนาดใหญ่, External HDD มากขึ้น ทาให้ HDD ปรับตัวลดลงร้อยละ 8.90
เมื่อเทียบกับปีก่อน ซึ่งเป็นการปรับตัวลดลงมาตั้งแต่ไตรมาส 1/2559
เนื่องจากความต้องการใช้คอมพิวเตอร์ส่วนบุคคลที่ลดลง ซึ่งจะส่งผลให้ความต้องการ HDD
ปรับตัวลดลง

ส่วนกลุ่มอุตสาหกรรมไฟฟ้ามีการปรับตัวเพิ่มขึ้นร้อยละ 13.71 เมื่อเทียบกับปีก่อน
เนื่องจากเครื่องปรับอากาศสามารถขยายตัวได้ทั้งตลาดในประเทศและตลาดส่งออกหลักต่อเนื่องมาตั้งแต่ต้นปี
และเครื่องซักผ้ามีการขยายตัวอย่างมากในไตรมาสที่ 3
เนื่องจากผู้ผลิตบางรายมีการขยายกาลังการผลิต
โดยเริ่มผลิตและส่งออกตั้งแต่เดือนสิงหาคมที่ผ่านมา

ในปี 2560 คาดว่าอุตสาหกรรมไฟฟ้าและอิเล็กทรอนิกส์มีการผลิตเพิ่มขึ้นร้อยละ 2.3
เมื่อเทียบกับปีก่อน โดยอุตสาหกรรมไฟฟ้าคาดว่ามีการผลิตเพิ่มขึ้นร้อยละ 2.2 เมื่อเทียบกับปีก่อน
จากการฟื้นตัวของตลาดในประเทศและการส่งออกตามภาวะเศรษฐกิจที่ดีขึ้น
สำหรับอุตสาหกรรมอิเล็กทรอนิกส์จะมีการผลิตเพิ่มขึ้น ร้อยละ 2.4 เมื่อเทียบกับปีก่อน เนื่องจาก
IC เป็นชิ้นส่วนสำคัญในการพัฒนาสินค้าที่มีการใช้เทคโนโลยีที่สูงขึ้น

จากการรายงาน Semiconductor Industry Association3(SIA)
ของสหรัฐอเมริกาได้มีการคาดการณ์ Semiconductor ในตลาดโลกใหม่ลดลงกว่าเดิมมาอยู่ที่ 335
พันล้านเหรียญสหรัฐ ลดลงร้อยละ 0.1 เมื่อเทียบกับปีก่อน เนื่องจากภูมิภาคสหภาพยุโรป
และสหรัฐอเมริกา ลดลงร้อยละ 4.9 และ 6.5 เมื่อเทียบกับปีก่อน ในขณะที่ญี่ปุ่น
และเอเชียแปซิฟิก ปรับตัวเพิ่มขึ้น ร้อยละ 3.2 และ 2.5 เมื่อเทียบกับปีก่อน
เนื่องจากความต้องการของชิ้นส่วนอิเล็กทรอนิกส์ในกลุ่ม Sensors และ Discrete
Semiconductors มีการปรับตัวเพิ่มขึ้น

สรุปและแนวโน้มภาวะกล้องถ่ายรูป

ภาพรวมยอดขายกล้องถ่ายรูปยังคงมียอดขายลดลงอย่างต่อเนื่อง เพราะผู้บริโภคมีการเปลี่ยนพฤติกรรม หันมาใช้กล้องสมาร์ทโฟนถ่ายภาพแทนกล้องถ่ายรูป ทำให้บริษัทผู้ผลิตกล้องถ่ายรูปต้องปรับตัวให้เข้ากับเทรนด์ของผู้บริโภคที่เปลี่ยนแปลง

มูลค่าของตลาดกล้องดิจิตอล

ปี 2556 มูลค่า 7,000 ล้านบาท 

ปี 2557  มูลค่า 5,340 ล้านบาท

ปี2558  มูลค่า 5,600 ล้านบาท

ปี 2559 
มูลค่า 6,200 ล้านบาท โดยสัดส่วนกล้องที่ขายได้แต่ละประเภท ในช่วง 6 เดือนแรกของ2559  ประเภทกล้องคอมแพค  47,000 ตัว กล้อง DSLR  25,000 ตัว และกล้อง
mirrorless  90,000 ตัว 

ตลาดกล้องดิจิตอลในประเทศปี 2559 เติบโตเชิงปริมาณและเชิงมูลค่า 6% และ 30% ตามลำดับ
หลังจากปี 2558 ชะลอตัว -18% และ+2% โดยมีส่วนสำคัญมาจากความนิยมกล้อง mirrorless
ที่มีขนาดกะทัดรัดและคุณภาพใกล้เคียงกล้อง DSLR โดยในปี 2558
ตลาดเติบโตเชิงปริมาณและเชิงมูลค่า 90% และ 90% ในปี 2559
ตลาดเติบโตเชิงปริมาณและเชิงมูลค่า 70% และ 68%

ตลาดกล้องประเภท DSLR  มูลค่าตลาดรวมอยู่ที่ 2,337 ล้านบาท จะมีแบรนด์หลักอยู่ 2 รายคือ Canon ครองส่วนแบ่ง 53.1% Nikon 46.6% และอื่น ๆ 0.3%
ขณะที่กล้องประเภท Mirrorless มูลค่าตลาดรวมอยู่ที่ 2,825 ล้านบาท
มีอยู่หลายแบรนด์ที่แข่งขันกันอยู่แต่อันดับ 1 คือ ฟูจิฟิล์ม  38 %  โอลิมปัส 24.1%  โซนี่
22.1% พานาโซนิค 7.3% และอื่น ๆ 8.5%

นักวิเคราะห์คาดการณ์ว่า ตลาดกล้อง Segment ไหนเติบโตและอยู่รอดโดยมีการสำรวจยอดขายที่ผ่านมาว่าเป็นไปในทิศทางเติบโตหรือติดลบ แบ่งเป็น DSLR ติดลบ 30 % 
คอมแพกต์ ติดลบ 20 %  mirrorless
เติบโต 90 %   ซึ่งในอนาคตแนวโน้มและการแข่งขันรุนแรง  และการออกแบบรูปลักษณ์และการใช้งานจะรุนแรงเพิ่มมากขึ้นทวีคูณ

แนวโน้มตลาดกล้องปี 2560 -2561 ตลาดกล้อง mirrorless ยังเล็กและมีโอกาสขยายตัวสูงใน
2 – 3 ปี

ต่อไปนี้เป็นคำให้สัมภาษณ์ของ นายยูโซะ ชิบะ กรรมการผู้จัดการ โซนี่ไทย จำกัด
(จากเว็บไซต์ประชาชาติธุรกิจ วันที่ 3 กุมภาพันธ์ 2560 ได้กล่าวว่า “
ความชอบการถ่ายรูปของคนไทยช่วยให้ตลาดเติบโตได้ดีมาก แต่ก็แข่งขันสูง
แต่ละแบรนด์จึงต้องเน้นให้ความรู้ผู้บริโภคถึงจุดแข็งของตน
โดยทิศทางการทำตลาดช่วงโค้งท้ายปีงบประมาณ 2559 (สิ้นสุด มี.ค. 60)
จะกระตุ้นสินค้าเลนส์ตามเทรนด์ตลาด โดยให้ส่วนลดเงินสด 3,000 บาท หรือเครดิตเงินคืน 5%
เมื่อผ่อนชำระ รวมถึงส่วนลดเมื่อซื้อเลนส์พร้อมกล้องรุ่นที่ร่วมรายการ
พร้อมให้ความรู้กับลูกค้าในช่องทางต่าง ๆ แล้ว ยังจัดอบรมสัมมนากระตุ้นให้ผู้บริโภคได้ทดลองสินค้า
เพื่อสร้างการรับรู้ในจุดแข็งด้านเทคโนโลยีและกล้อง mirrorless full frame
ซึ่งมีเจ้าเดียวในตลาดแมส เพื่อสร้างความแตกต่าง”

ข้อมูลเกี่ยวกับกล้อง Mirrorless หรือกล้องดิจิตอลเปลี่ยนเลนส์ได้ชนิดไม่มีกระจก มีข้อดีดังนี้

1.  คุณภาพภาพใกล้เคียงกล้อง DSLR แต่มีขนาดกะทัดรัดกว่า

2.  โฟกัสเร็ว ถ่ายภาพแบบรัวๆ ได้

3.  พกพาง่าย เลือกเปลี่ยนเลนส์ได้ตามความต้องการและงบประมาณ

4.  รูปลักษณ์ตัวกล้องมีความน่ารัก ใช้เป็นพร็อบถ่ายรูปได้

5.  ใช้งานง่าย มีฟีเจอร์ให้เลือหลากหลาย มีผู้เล่นในตลาดจำนวนมาก

2.3 การจัดหาวัตถุดิบ

การผลิตชิ้นส่วนพลาสติก บริษัทมีโรงงาน 8 โรงที่ปทุมธานีและอีก 1 โรงที่สาขาโคราช
จังหวัดนครราชสีมา บริษัทสั่งซื้อวัตถุดิบจากแหล่งผลิตและจำหน่ายภายในประเทศจำนวนหลายสิบราย
เนื่องจากประเภทผลิตภัณฑ์พลาสติกที่ต้องใช้ในการผลิตสินค้าที่หลากหลายชนิดซึ่งมีคุณสมบัติของเนื้อพลาสติกแตกต่างกัน
เช่น ลักษณะเนื้อแข็งแตกหักได้หรืออ่อนบิดงอได้ ทนความร้อนได้ในอุณหภูมิแตกต่างกัน
ชนิดวัตถุดิบที่ใช้ผลิตชิ้นส่วน เช่น ABS, P/C ABS , PET, PMMA PS เป็นต้น
การพิจารณาแหล่งจำหน่ายวัตถุดิบ
แบ่งเป็นกรณีที่ลูกค้ากำหนดผู้จำหน่ายวัตถุดิบมาให้และกรณีที่บริษัทจัดหาวัตถุดิบให้ลูกค้า

การผลิตชิ้นส่วนแมกนีเซียมสำหรับกล้องถ่ายรูป บริษัทมีโรงงานหนึ่งโรงที่สาขาโคราช
ตั้งอยู่ในบริเวณข้างเคียงกับโรงงานชิ้นส่วนพลาสติก
การเลือกแหล่งจำหน่ายวัตถุดิบขึ้นอยู่กับเงื่อนไขการเสนอราคาเหมาะสมและคุณภาพของเม็ดแมกนีเซียม
ปัจจุบัน บริษัทจัดซื้อเม็ดแมกนีเซียมจากผู้ขายในญี่ปุ่น ซึ่งแหล่งผลิตอยู่ในไต้หวัน
เนื่องจากผู้บริหารได้พิจารณาราคาที่เหมาะสมและคุณภาพเป็นไปตามมาตรฐานที่กำหนดของเม็ดแมกนีเซียม
ผู้ขายเม็ดแมกนีเซียมในประเทศไม่มีคุณภาพตามที่มาตรฐานที่กำหนด
แม้ว่าแหล่งวัตถุดิบอยู่ในต่างประเทศ แต่ความเสี่ยงที่บริษัทจะขาดแคลนวัตถุดิบค่อนข้างน้อยมาก

3. ปัจจัยความเสี่ยง

3.1 ความเสี่ยงในการประกอบธุรกิจ

วัตถุดิบล้าสมัย

บริษัทรับจ้างผลิตและจำหน่ายชิ้นส่วนแมกนีเซียมสำหรับกล้องถ่ายรูป
ที่โรงงานผลิตอยู่ในจังเหวัดนครราชสีมา ในปี 2559 ยอดขาย 705.6 ล้านบาท คิดเป็นร้อยละ
28.7 ของรายได้จากการขายทั้งหมด ปีที่ผ่านมา ตลาดกล้องถ่ายรูปยังเติบโตได้ดี
แม้ว่าภาวะตลาดกล้องถ่ายรูปมีการแข่งขันสูง
บริษัทยังคงได้รับงานผลิตชิ้นส่วนสำหรับกล้องถ่ายรูปรุ่นใหม่อย่างต่อเนื่อง
ในการผลิตชิ้นส่วนแมกนีเซียมสำหรับกล้องถ่ายรูปรุ่นใหม่
บริษัทต้องประมาณการความต้องการใช้วัตถุดิบ
และจัดซื้อล่วงหน้าหลายเดือนในแต่ละประเภทของวัตถุดิบ
จึงเป็นไปได้สำหรับการสต๊อกสินค้าวัตถุดิบที่อาจจะจัดซื้อมากเกินความต้องการใช้จริง
แต่อย่างไรก็ตาม
บริษัทได้พิจารณาที่จะนำวัตถุดิบที่เกินความต้องการในการผลิตชิ้นส่วนรู่นหนึ่งซึ่งเข้าข่ายเป็นสินค้าคงเหลือที่ล้าสมัยต่อไปในอนาคต
เพื่อมาปรับใช้ในการผลิตชิ้นส่วนรุ่นใหม่ต่อๆไป เท่าที่สามารถทำได้
เพื่อให้วัตถุดิบล้าสมัยคงเหลือน้อยที่สุด

การพึ่งพิงบริษัทแม่

บริษัทจำเป็นต้องพึ่งพาการตลาดและใช้เทคโนโลยีการผลิตและอื่นๆตามที่ได้ระบุอยู่ในสัญญาให้ความช่วยเหลือทางเทคนิคและการพัฒนา
(Technical Service Agreement) ที่บริษัทได้ทำกับบริษัทแม่ จำนวน 2 ฉบับ
ทั้งในธุรกิจชิ้นส่วนพลาสติกและชิ้นส่วนแมกนีเซียมสำหรับกล้องถ่ายรูป
เพื่อให้ได้รับการสนับสนุนด้านเทคโนโลยีการผลิตที่ก้าวหน้าจากประเทศญี่ปุ่นและความช่วยเหลือทางด้านการตลาดด้วย
โดยที่สัญญาฯฉบับที่ 1
เป็นสัญญาฯให้ความช่วยเหลือทางเทคนิคและการพัฒนาของธุรกิจผลิตภัณฑ์พลาสติกได้กำหนดให้บริษัทต้องจ่ายค่าธรรมเนียมการให้บริการทางด้านเทคนิคและการพัฒนาให้บริษัทแม่ในอัตราร้อยละ
2 ของยอดขายผลิตภัณฑ์พลาสติก และฉบับที่ 2
เป็นสัญญาฯให้ความช่วยเหลือทางเทคนิคและการพัฒนาของธุรกิจผลิตภัณฑ์แมกนีเซียมสำหรับกล้องถ่ายรูป
ได้กำหนดให้บริษัทต้องจ่ายค่าธรรมเนียมการให้บริการทางด้านเทคนิคและการพัฒนาให้บริษัทแม่ในอัตราร้อยละ
3 ของยอดขายผลิตภัณฑ์แมกนีเซียมสำหรับกล้องถ่ายรูป ซึ่งในปีบัญชี 2559
บริษัทได้จ่ายชำระค่าธรรมเนียม(ค่าบริการทางเทคนิค)ให้บริษัทแม่ รวมทั้งสิ้น 51.3 ล้านบาท

3.2 ความเสี่ยงเกี่ยวกับการเงิน

กำไรหรือขาดทุนจากอัตราแลกเปลี่ยน

ในปี 2559 บริษัททำธุรกรรมกับบริษัทแม่ ได้แก่ ขายสินค้า 166.1 ล้านบาท ซื้อวัตถุดิบ 122.9
ล้านบาท ค่าบริการทางเทคนิค 51.3 ล้านบาท
ธุรกรรมต่างเหล่านี้อยู่ในรูปสกุลเงินตราต่างประเทศ
บริษัทไม่ได้มีการทำสัญญาซื้อขายอัตราแลกเปลี่ยนล่วงหน้า
เพื่อป้องกันความเสี่ยงด้านอัตราแลกเปลี่ยน แต่อย่างไรก็ตาม ในปีที่ผ่านมา
บริษัทมีกำไรสุทธิจากอัตราแลกเปลี่ยนจำนวน 3.3 ล้านบาท

ฝ่ายบริหารประเมินว่ารายการธุรกรรมต่างประเทศส่วนใหญ่เป็นสกุลเงินเยนซึ่งมีความผันผวนน้อย
จึงไม่ได้พิจารณาถึงความจำเป็นที่จะต้องเพิ่มต้นทุนในการป้องกันความเสี่ยงนี้

3.3 ความเสี่ยงเกี่ยวกับการผลิต

ราคาวัตถุดิบใช้ในการผลิต

บริษัทดำเนินธุรกิจรับจ้างผลิตชิ้นส่วนพลาสติกและชิ้นส่วนแมกนีเซียมสำหรับกล้องถ่ายรูป
เม็ดพลาสติกมีทั้งที่ซื้อจากแหล่งในประเทศและต่างประเทศ
และเม็ดแมกนีเซียมต้องสั่งซื้อจากผู้ขายรายหนึ่งในญี่ปุ่น
วัตถุดิบทั้งสองเป็นวัตถุดิบหลักในกระบวนการผลิต

ที่ผ่านมาถึงแม้ว่า
บริษัทได้รับผลกระทบจากราคาเม็ดพลาสติกเนื่องจากความผันผวนของราคาน้ำมันดิบในตลาดโลก
แต่บริษัทมีข้อตกลงกับลูกค้าบริษัทในการปรับราคาชิ้นส่วนขึ้นเนื่องจากราคาเม็ดพลาสติกปรับตัวขึ้น
ในทางกลับกัน หากราคาเม็ดพลาสติกปรับตัวลง บริษัทก็ต้องปรับราคาขายชิ้นส่วนลงให้ลูกค้า
โดยที่ผู้ขายเม็ดพลาสติกจะแจ้งราคาให้บริษัททราบตามรอบเวลาสามเดือนหรือหกเดือนตามแต่กรณี
และกรณีของเม็ดแมกนีเซียม การผันผวนของราคามีไม่มากเท่าเม็ดพลาสติก
แต่หากราคาเม็ดแมกนีเซียมปรับตัวขึ้นจนกระทบต่อราคาขายชิ้นส่วนอย่างมีนัยสำคัญ
บริษัทก็สามารถเจรจากับลูกค้าได้เนื่องด้วยลูกค้าโดยส่วนใหญ่มีความสัมพันธ์อันดีกับบริษัทมาอย่างยาวนาน

3.4 ความเสี่ยงที่มีผลกระทบต่อสิทธิหรือการลงทุนของผู้ถือหุ้น

ผู้ถือหุ้นรายใหญ่ของบริษัท

บริษัท มิตซูวา อิเล็กทริค อินดัสตรี จำกัด เป็นบริษัทแม่ ถือหุ้นอยู่ในบริษัทร้อยละ 59.25
ของจำนวนหุ้นที่จำหน่ายและชำระเต็มมูลค่าแล้ว โดยที่กลุ่มยามาด้าถือหุ้นในบริษัทแม่ร้อยละ 52
และถือหุ้นในบริษัทร้อยละ 11.6 ของจำนวนหุ้นที่จำหน่ายและชำระเต็มมูลค่าแล้ว
เมื่อพิจารณาการถือหุ้นทางอ้อมและทางตรงของกลุ่มยามาด้าในบริษัทแล้วคิดเป็นร้อยละ 42
ทำให้กลุ่มยามาด้าอาจควบคุมคะแนนเสียงการลงมติในที่ประชุมผู้ถือหุ้นได้ในบางส่วนบางกรณี
ยกเว้นเรื่องกฎหมายหรือข้อบังคับบริษัทที่กำหนดต้องให้ได้รับเสียง 3 ใน 4 ของที่ประชุมผู้ถือหุ้น
ดังนั้น ผู้ถือหุ้นรายอื่นอาจไม่สามารถรวบรวมคะแนนเสียงเพื่อถ่วงดุลเรื่องที่ผู้ถือหุ้นใหญ่เสนอได้

4. ทรัพย์สินที่ใช้ในการประกอบธุรกิจ

4.1 ทรัพย์สินที่สำคัญที่ใช้ประกอบธุรกิจหลัก มูลค่า ณ วันที่ 31 มีนาคม 2560 เป็นดังนี้

+-------------------------+-----------------+-------+-----------------+
| ประเภท / ลักษณะทรัพย์สิน    | ลักษณะกรรมสิทธิ    | มูลค่าต | ภาระผูกพัน        |
|                         |                 | ามบัญชี |                 |
|                         |                 |       |                 |
|                         |                 | (ล้า   |                 |
|                         |                 | นบาท) |                 |
+-------------------------+-----------------+-------+-----------------+
| ที่ดิน และส่วนปรับปรุงที่ดิน     | บริษัทเ           | 96.0  | ไม่ติดภาระผูกพัน    |
|                         | ป็นเจ้าของกรรมสิทธิ์ |       |                 |
+-------------------------+-----------------+-------+-----------------+
| อาคารและส่วนปรับปรุงอาคาร  | บริษัทเ           | 380.9 | ไม่ติดภาระผูกพัน    |
|                         | ป็นเจ้าของกรรมสิทธิ์ |       |                 |
| (อยู่ระหว่างก่อสร้าง)        |                 | ( 0.1 |                 |
|                         |                 | )     |                 |
+-------------------------+-----------------+-------+-----------------+
| เครื่องจักรเครื่องมือและอุปกรณ์ | บริษัทเป็นเจ้าขอ    | 639.7 | ไม่ติดภาร         |
|                         | งกรรมสิทธิ์เครื่องจัก |       | ะค้ำประกันตามเงื่อน |
| (อยู่ระหว่างติดตั้ง)          | รและอุปกรณ์บางส่วน | (1.9  | ไขสัญญาเช่าการเงิน |
|                         | บริษัทได้มาต       | )     | ซึ่งบริษัทมีสิทธิเลือก  |
|                         | ามสัญญาเช่าการเงิน |       | ที่จะซื้อทรัพย์สินนั้นเม |
|                         |                 |       | ื่อสิ้นสุดตามสัญญาเช่า |
|                         |                 |       | โดยที่บริษัทจะต้องป  |
|                         |                 |       | ฏิบัติตามเงื่อนไขและ |
|                         |                 |       | ข้อจำกัดต่างๆที่กำหน |
|                         |                 |       | ดไว้ในสัญญาดังกล่าว |
+-------------------------+-----------------+-------+-----------------+
| เครื่องตกแ                | บริษัทเ           | 3.1   | ไม่ติดภาระผูกพัน    |
| ต่งติดตั้งและเครื่องใช้สำนักงาน | ป็นเจ้าของกรรมสิทธิ์ |       |                 |
+-------------------------+-----------------+-------+-----------------+
| ยานพาหนะ                | บริษัทเ           | 14.3  | ไม่ติดภาระผูกพัน    |
|                         | ป็นเจ้าของกรรมสิทธิ์ |       |                 |
+-------------------------+-----------------+-------+-----------------+

ที่ดินของบริษัทอยู่ในอำเภอเมือง จังหวัดปทุมธานี เนื้อที่ประมาณ 37.5 ไร่ ซึ่งเป็นที่ตั้งของโรงงาน
ผลิตชิ้นส่วนพลาสติก และที่ดินที่อยู่ในอำเภอโชคชัย จังหวัดนครราชสีมา เนื้อที่ประมาณ 21.5 ไร่
ซึ่งเป็นที่ตั้งของโรงงานผลิตชิ้นส่วนแมกนีเซียมสำหรับกล้องถ่ายรูป

อาคารและโรงงานที่ปทุมธานี ประกอบด้วย อาคารสำนักงาน โรงงานผลิต
พ่นสีและประกอบชิ้นส่วนพลาสติก 8 โรงและพื้นที่คลังเก็บสินค้า โดยโรงที่ 8
เพิ่งเปิดอย่างเป็นทางการและเริ่มการผลิตในปี 2559 สำหรับอาคารและโรงงานที่นครราชสีมา
ประกอบด้วย อาคารสำนักงาน โรงงานผลิตชิ้นส่วนพลาสติกจำนวนหนึ่งโรง
มีกำลังการผลิตและพื้นที่คลังสินค้าน้อยกว่าของโรงงานที่ปทุมธานี
และในพื้นที่ข้างเคียงเป็นอาคารสำนักงานและโรงงานผลิต
พ่นสีและประกอบชิ้นส่วนแมกนีเซียมสำหรับกล้องถ่ายรูปและพื้นที่คลังเก็บสินค้า

เครื่องจักร เครื่องมือและอุปกรณ์ ได้แก่ เครื่องฉีดชิ้นส่วนพลาสติก
เครื่องฉีดชิ้นส่วนแมกนีเซียมสำหรับกล้องถ่ายรูป และอุปกรณ์ เครื่องมือที่ใช้ในกระบวนการผลิต เช่น
JIG ที่ใช้จับตัวชิ้นส่วนในกระบวนการผลิต โดยโรงงานที่ปทุมธานีสำหรับการผลิต
พ่นสีและประกอบชิ้นส่วนพลาสติก ส่วนโรงงานที่โคราชสำหรับการผลิตชิ้นส่วนพลาสติกเท่านั้น
และสำหรับการผลิต พ่นสีและประกอบชิ้นส่วนแมกนีเซียมสำหรับกล้องถ่ายรูป
และอุปกรณ์เครื่องมือที่ใช้ในกระบวนการผลิต

5. ข้อพิพาททางกฎหมาย

บริษัทไม่มีข้อพิพาททางกฎหมาย

6. ข้อมูลทั่วไปของบริษัทและข้อมูลสำคัญอื่น

ชื่อบริษัท : บริษัท ไทยมิตซูวา จำกัด (มหาชน)

(Thai Mitsuwa Public Company Limited)

ชื่อย่อ : TMW

เลขทะเบียนบริษัท : 0107546000032

ที่ตั้ง : สำนักงานใหญ่ ปทุมธานี

เลขที่ 31 หมู่ 2 ถนนลาดหลุมแก้ว ตำบลบ้านฉาง อำเภอเมือง จังหวัดปทุมธานี 12000

: สาขานครราชสีมา

เลขที่ 159 หมู่ 6 ตำบลท่าอ่าง อำเภอโชคชัย จังหวัดนครราชสีมา 30190

ประกอบธุรกิจ : *รับจ้างผลิต พ่นสีและประกอบผลิตภัณฑ์ชิ้นส่วนพลาสติก
ที่โรงงานปทุมธานีและมีโรงงงาน สาขาโคราช นครราชสีมา
ลูกค้าบริษัทเป็นผู้ผลิตเครื่องใช้ไฟฟ้าและเครื่องใช้ อิเล็กทรอนิกส์ ประเภทออดิวิชชวล;
เครื่องใช้ในสำนักงานและเครื่องใช้ไฟฟ้า ภายในบ้าน; รถยนต์ รถกระบะและรถจักรยานยนต์

*รับจ้างผลิตซ่อมปรับปรุงและจำหน่ายแม่พิมพ์

*รับจ้างผลิตพ่นสีและประกอบผลิตภัณฑ์ชิ้นส่วนแมกนีเซียมสำหรับโครงกล้องถ่ายรูป
ที่โรงงานสาขาโคราช นครราชสีมา

Web Site : http://www.thaimitsuwa.com

โทรศัพท์ (02) 581-5558-60, (02) 581-2157-61

โทรสาร : (02) 581-6160, 02-581-3796

ทุนจดทะเบียน : 199.50 ล้านบาท

ประกอบด้วย หุ้นสามัญ 39.90 ล้านหุ้น มูลค่าหุ้นละ 5 บาท

ทุนที่ออกและชำระเต็มมูลค่า : 199.50 ล้านบาท เป็น หุ้นสามัญ 39.90 ล้านหุ้น มูลค่าหุ้นละ 5
บาท

บุคคลอ้างอิงอื่นๆ

(ก) นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

93 อาคารตลาดหลักทรัพย์แห่งประเทศไทย,ถนนรัชดาภิเษก แขวงดินแดง

เขตดินแดง กรุงเทพมหานคร 10400

โทรศัพท์: 02-009-9000

โทรสาร ; 02-009-9001

(ข) ผู้สอบบัญชี : 1. นางสาวศิริวรรณ สุรเทพินทร์ ผู้สอบบัญชีรับอนุญาตเลขทะเบียน 4604

2. นายวิชาติ โลเกศกระวี ผู้สอบบัญชีรับอนุญาต เลขทะเบียน 4451

3. นางสาวกมลทิพย์ เลิศวิทย์วรเทพ ผู้สอบบัญชีรับอนุญาตเลขทะเบียน 4377

บริษัท สำนักงาน อีวาย จำกัด

ชั้น 33 อาคารเลครัชดา 193/136-137 ถนนรัชดาภิเษก

เขตคลองเตย กรุงเทพฯ 10110

โทรศัพท์: (02) 264-9090, 264 -0777

โทรสาร: (02) 264-0789

(ค) ที่ปรึกษาทางกฎหมาย : บริษัท กฎหมายปาระมี จำกัด

511/4 ถนนประชาอุทิศ 117/1

แขวงทุ่งครุ เขตทุ่งครุ กรุงเทพฯ 10140

โทรศัพท์: 02-815-9522-3

โทรสาร : 02-815-9523